Document ID: 31999D0401

Odločba Komisije
z dne 31. maja 1999
o spremembah Odločbe Komisije 95/454/ES o posebnih pogojih za uvoz ribiških proizvodov s poreklom iz Republike Koreje
(notificirano pod dokumentarno številko K (1999) 1403)
(Besedilo velja za EGP)
(1999/401/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o pogojih zdravstvenega stanja za proizvodnjo in dajanje na trg ribiških proizvodov [1], kakor je bila nazadnje spremenjena z Direktivo 97/79/ES [2], in zlasti člena 11 Direktive,
(1) ker člen 1 Odločbe Komisije 95/454/ES z dne 23. oktobra 1995 o posebnih pogojih za uvoz ribiških in ribogojnih proizvodov s poreklom iz Republike Koreje [3] določa, da je "Ministry of Agriculture, Forestry and Fisheries - National Fishery Products Inspection Station (NFPIS)" (Ministrstvo za kmetijstvo, gozdarstvo in ribištvo - Nacionalna inšpekcijska postaja za ribiške proizvode) pristojni organ v Republiki Koreji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS;
(2) ker je po preoblikovanju korejske vlade Ministrstvo za pomorstvo in ribištvo postalo pristojen organ za zdravstvena spričevala za ribiške proizvode (NFPIS) namesto Ministrstva za kmetijstvo in gozdarstvo in je navedeni novi organ sposoben učinkovito preverjati uporabo veljavnih zakonov; ker je treba zato spremeniti imenovanje pristojnega organa, ki je naveden v Odločbi Komisije 95/454/ES;
(3) ker je primerno, da se uskladi besedilo Odločbe Komisije 95/454/ES z besedilom kasneje sprejetih odločb Komisije o posebnih pogojih za uvoz ribiških proizvodov in proizvodov iz ribogojstva s poreklom iz nekaterih tretjih držav;
(4) ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Odločba 95/454/EC se spremeni:
1. Člen 1 se nadomesti z naslednjim:
"Člen 1
"Ministry of Maritime Affairs and Fisheries - National Fishery Products Inspection Station (NFPIS)" (Ministrstvo za kmetijstvo, gozdarstvo in ribištvo - Nacionalna inšpekcijska postaja za ribiške proizvode) je pristojni organ v Republiki Koreji za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS."
2. Člen 2 se nadomesti z naslednjim:
"Člen 2
Ribiški proizvodi in proizvodi iz ribogojstva s poreklom iz Republike Koreje morajo izpolnjevati naslednje pogoje:
1. vsako pošiljko mora spremljati oštevilčeno izvirno zdravstveno spričevalo, pravilno izpolnjeno, podpisano, z datumom, ki obsega en sam list, v skladu z vzorcem iz Priloge A tej odločbi;
2. proizvodi morajo izvirati iz odobrenih obratov, predelovalnih plovil, hladilnic ali registriranih zamrzovalnih plovil, naštetih v Prilogi B k tej odločbi;
3. razen v primeru zamrznjenih ribiških proizvodov v razsutem stanju, namenjenih za proizvodnjo konzervirane hrane, mora biti na vseh paketih z neizbrisnimi črkami zapisana beseda "REPUBLIKA KOREJA" in številka odobritve/registrska številka obrata, predelovalnega plovila, hladilnice ali zamrzovalnega plovila izvora."
3. Priloga A se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 31. maja 1999

Labels: 0
3
18
6